 Ndị Ikpe 13  Ụmụ Izrel wee malite ọzọ ime ihe jọrọ njọ nanya Jehova, Jehova wee nyefee ha naka ndị Filistia ruo afọ iri anọ.Nime oge a, e nwere otu nwoke onye Zora, onye si nezinụlọ ebo Dan, aha ya bụ Manoa. Nwunye ya bụ nwaanyị aga, ọ mụtaghị nwa.Ka oge na-aga, mmụọ ozi Jehova pụtara ìhè nihu nwaanyị ahụ wee sị ya: Lee, ị bụ nwaanyị aga, ị mụtaghịkwa nwa. Ma ị ga-atụrụ ime mụọ nwa nwoke.Ma, biko, lezie onwe gị anya, aṅụkwala mmanya ma ọ bụ ihe ọṅụṅụ na-egbu egbu, erikwala ihe ọ bụla na-adịghị ọcha.Nihi na, lee! ị ga-atụrụ ime, ị ga-amụkwa nwa nwoke, agụba ọ bụla agaghị emetụ ya nisi, nihi na onye Naziraịt nke Chineke ka nwa ahụ ga-abụ ozugbo o si nafọ pụta; ọ bụkwa ya ga-ebute ụzọ nịzọpụta Izrel naka ndị Filistia.Nwaanyị ahụ wee gaa gwa di ya, sị: Ọ dị otu onye nke ezi Chineke bịakwutere m, o yiri mmụọ ozi nke ezi Chineke, ọ dị egwu nile anya. Ma ajụghị m ya ebe o si bịa, ọ gwaghịkwanụ m aha ya.Ma ọ sịrị m, Lee! Ị ga-atụrụ ime, ị ga-amụkwa nwa nwoke. Aṅụkwala mmanya ma ọ bụ ihe ọṅụṅụ na-egbu egbu, erikwala ihe ọ bụla na-adịghị ọcha, nihi na onye Naziraịt nke Chineke ka nwa ahụ ga-abụ ozugbo o si nafọ pụta ruo ụbọchị ọ ga-anwụ.Manoa wee malite ịrịọ Jehova, sị: Biko, Jehova. Onye nke ezi Chineke ahụ i zitere, biko, ya bịakwute anyị ọzọ ma gwa anyị ihe anyị ga-eme nwa ahụ a ga-amụ.Ezi Chineke wee gee ntị nolu Manoa, mmụọ ozi nke ezi Chineke wee bịakwute nwaanyị ahụ ọzọ mgbe ọ nọ ọdụ nubi, ma Manoa di ya esoghị ya nọrọ nebe ahụ.Ozugbo ahụ, nwaanyị ahụ mere ngwa ngwa gbara ọsọ gaa gwa di ya, sị: Lee! Nwoke ahụ nke bịakwutere m ụbọchị ahụ apụtawo ìhè nihu m.Manoa wee bilie soro nwunye ya bịakwute nwoke ahụ, sị ya: Ọ bụ gị bụ nwoke ahụ nke gwara nwaanyị a okwu? o wee zaa, sị: Ọ bụ m.Manoa wee sị ya: Ka okwu gị mezuo. Olee ụdị ndụ nwa ahụ ga-ebi, gịnịkwa ga-abụ ọrụ ya?Mmụọ ozi Jehova wee sị Manoa: Nwaanyị a ga-ezere ihe niile m kpọtụụrụ ya aha.Ọ gaghị eri ihe ọ bụla si nosisi vaịn pụta, ọ gaghịkwa aṅụ mmanya ma ọ bụ ihe ọṅụṅụ ọ bụla na-egbu egbu, ya erikwala ụdị ihe ọ bụla na-adịghị ọcha. Ya debe ihe niile m nyere ya niwu.Manoa wee gwa mmụọ ozi Jehova, sị: Biko, nọtụkwuo ntakịrị, ka anyị gbuoro gị nwa ewu.Ma mmụọ ozi Jehova gwara Manoa, sị: Ọ bụrụgodị na mụ anọtụkwuo ntakịrị, agaghị m eri nri gị; ma ọ bụrụ na ị chọrọ ịchụrụ Jehova àjà nsure ọkụ, chụọ. Nihi na Manoa amaghị na ọ bụ mmụọ ozi Jehova.Manoa wee sị mmụọ ozi Jehova: Gịnị bụ aha gị, ka ọ ga-abụ mgbe okwu gị mezuru, anyị ga-asọpụrụ gị?Otú ọ dị, mmụọ ozi Jehova sịrị ya: Gịnị mere i ji ajụ m aha m, ebe ọ bụ aha dị ebube?Manoa wee were nwa ewu na ọka chụọrọ Jehova àjà nelu oké nkume. Ọ nọ na-eme ihe nụzọ dị ebube ka Manoa na nwunye ya nọ na-ele ya anya.O wee ruo mgbe ọkụ si nebe ịchụàjà ahụ nwulie elu, mmụọ ozi Jehova sooro ọkụ nke si nebe ịchụàjà ahụ rịgoo ka Manoa na nwunye ya nọ na-ele anya. Ha gburu ikpere nala ozugbo, kpudo ihu nala.Mmụọ ozi Jehova apụtaghị ìhè ọzọ nihu Manoa na nwunye ya. Ọ bụ mgbe ahụ ka Manoa matara na ọ bụ mmụọ ozi Jehova.Ya mere, Manoa sịrị nwunye ya: Anyị ga-anwụ, nihi na ọ bụ Chineke ka anyị hụrụ.Ma nwunye ya sịrị ya: Ọ bụrụ na naanị ihe Jehova chọrọ bụ ka o gbuo anyị, ọ garaghị anara àjà nsure ọkụ na àjà ọka anyị chụrụ, ọ garaghị egosi anyị ihe a niile, ọ garaghịkwa ekwe ka anyị nụ ihe dị otú a.E mesịa, nwaanyị ahụ mụrụ nwa nwoke wee gụọ ya Samsịn; nwa okoro ahụ wee na-eto, Jehova wee na-agọzi ya.Ka oge na-aga, mmụọ Jehova malitere ịkpa ike nahụ ya, na Mehane-dan nke dị nagbata Zora na Eshtaọl. 